paragraph_text: Program stranke sadržavao je tri temelja: 1. politički - stranka se zauzimala za jedinstvo svih hrvatskih zemalja u okviru Habsburške Monarhije, na temelju hrvatskoga državnog prava; 2. društveno-gospodarski - stranka je smjerala na obrtnike, radnike i poljodjelce; 3. bogoštovno-prosvjetni - stranka je u program uvrstila obranu načela i učenja Katoličke crkve. Ukratko, stranka se je zalagala za dvije temeljne odrednice: hrvatski nacionalizam i katolički društveni nauk.